Metylprednizolón patrí do skupiny liekov nazývaných kortikosteroidy (steroidy). Kortikosteroidy sa vytvárajú prirodzene vo vašom tele a sú dôležité pre mnohé telesné funkcie.
Posilnenie tela užitím kortikosteroidov, ako je Metylprednizolón Hikma môže prospieť plánovanej operácii (napr. transplantácii orgánov), vyvolať vzplanutie príznakov roztrúsenej sklerózy alebo vyvolať iné stresové stavy.
Metylprednizolón sa používa na liečbu ochorení ako sú:
Alergické ochorenia:
Bronchiálna astma.
Akútny edém hrdla neinfekčného pôvodu.
Závažná celoročná alergická nádcha.
Opuch úst, jazyka a priedušnice, ktorý môže spôsobiť ťažkosti pri dýchaní (angioneurotický edém).
Veľmi závažné alergické reakcie (anafylaxia).
Kožné ochorenia:
Závažné zápalové ochorenia kože.
Kritické fázy gastrointestinálnych ochorení:
Zápal hrubého čreva a zápal tenkého čreva (Crohnova choroba).
Neurologické ochorenia:
V určitých prípadoch opuch mozgu, akútne poranenie miechy, zhoršenie alebo znovu prepuknutie sklerózy multiplex.
Ochorenia dýchacej sústavy:
Aspirácie žalúdočného obsahu.
Závažné zápalové ochorenia postihujúce pľúca.
Ostatné ochorenia:
V niektorých prípadoch meningitída spôsobená patogénmi zodpovednými za tuberkulózu.
Na zníženie reakcie imunitného systému v prípade transplantácie orgánov.
Závažné vedľajšie účinky
Kontaktujte okamžite vášho lekára, ak máte niektorý z nasledujúcich príznakov:
- náhla život ohrozujúca alergická reakcia (anafylaxia) s príznakmi ako vyrážky, svrbenie alebo žihľavka na koži, opuch tváre, pier, jazyka alebo inej časti tela, dýchavičnosť, chrčanie alebo dýchacie ťažkosti
- infekcie, ktoré môžu byť častejšie a závažnejšie, aj keď príznaky sú menej zreteľné
- žalúdočné vredy, ktoré môžu viesť k perforácii a krvácaniu. Príznaky sú bolesť žalúdka, čierna asfaltová stolica alebo vracanie krvi
- akútny zápal podžalúdkovej žľazy spôsobuje silné bolesti v bruchu a cez chrbát
- zvýšený tlak v lebke (pseudotumor cerebri) u detí, zvyčajne po zastavení dávok metylprednizolónu. Príznaky sú bolesť hlavy s vracaním, nedostatok energie a ospalosť
- krvné zrazeniny v žilách (tromboembólia), ktoré môžu spôsobiť bolesť, citlivosť alebo opuch na jednej nohe, alebo pľúc s príznakmi náhlej ostrej bolesti na hrudníku, dýchavičnosť a vykašliavanie krvi
- zlyhanie srdca pumpovaním krvi vedie k závažnej dýchavičnosti a opuchom členkov (kongestívne srdcové zlyhanie)
Ďalšie vedľajšie účinky
Kontaktujte vášho lekára, ak niektorý z týchto príznakov sa stal závažným:
Účinky na tráviaci systém:
- zlé trávenie, nadúvanie, plesňové infekcie alebo vredy na pažeráku
- pocit nevoľnosti, vracanie a pachuť v ústach
- dočasné zvýšené hladiny pečeňových enzýmov
Účinky na imunitný systém:
- zvýšená náchylnosť k infekciám
- niektoré kožné testy môžu dávať abnormálne výsledky a inaktívna tuberkulóza sa môže vrátiť
Účinky na kosti, svaly a kĺby:
- slabosť svalov v ramene a bokoch
- rednutie kosti (osteoporóza) a zlomeniny kostí hlavne chrbtice, rúk a nôh. Rednutie kostí vyžaduje zvyčajne ďalšiu liečbu (najmä ak ste žena nad 60 rokov) z dôvodu prevencie pred prasknutím a zlomením
- zníženie prekrvenia kostí môže viesť k bolesti kolena a bedra
- roztrhané svalové šľachy spôsobujúce bolesť alebo opuch
Účinky na funkciu obličiek:
- zadržiavanie sodíka a vody, strata draslíka môže mať za následok abnormálnu alkalitu krvi, ktorá v zriedkavých prípadoch môže viesť ku kongestívnemu srdcovému zlyhaniu (pozri závažné vedľajšie účinky)
Účinky na kožu:
- vznik bledých alebo tmavých škvŕn na koži
- pomalé hojenie rán, malé škvrny pod kožou a pomliaždeniny, začervenanie, stenčenie kože, strie, akné, Kaposiho sarkóm (typ rakoviny kože). Tieto účinky sa môžu zlepšiť znížením dávky lieku.
Hormonálne účinky:
- znížená činnosť hypotalamu, hypofýzy a žľazy nadobličiek, ktoré kontrolujú reakcie na stres, trávenie, imunitný systém a emócie
- pomalý rast u dojčiat a detí
- problémy s vašou periódou (menštruáciou)
- zaoblená tvár (tvar mesiaca) typická pre Cushingov syndróm
- nadmerné ochlpenie
- znížená schopnosť spracovávať cukry a škroby so zvýšenou potrebou liekov na cukrovku
- strata svalov a kostí
- zvýšená chuť do jedla a priberanie
Zmeny vášho duševného stavu:
Steroidy vrátane metylprednizolónu môžu spôsobiť vážne duševné problémy. Tieto reakcie sú spoločné pre deti a dospelých. Asi jeden z dvadsiatich dospelých môže byť vážne postihnutý.
- zmeny nálady ako je podráždenosť, extrémny pocit šťastia (eufória), depresia a náhle zmeny nálady, príznaky z vysadenia vrátane úzkosti
- samovražedné myšlienky
- bludy, halucinácie, mánia, zhoršenie schizofrénie
- poruchy správania, spánku, záchvaty (kŕče)
- problémy so zlou duševnou funkcoiu vrátane zmätenosti a straty pamäti
Účinky na oko:
- zvýšený vnútroočný tlak, zelený zákal
- opuch zrakového nervu, ktorý môže viesť k poškodeniu
- rozmazané videnie alebo problémy s videním (katarakta), stenčenie rohovky a bielka oka
- zhoršenie existujúcich vírusových alebo plesňových infekcií oka
Účinky na srdce, pľúca a krvný obeh:
- roztrhnutie srdcového svalu spôsobené srdcovým infarktom
- vysoký krvný tlak, ktorý môže spôsobiť bolesti hlavy alebo pocit nevoľnosti
- náhly pokles krvného tlaku spôsobujúci kolaps
- srdcový infarkt
- nepravidelný srdcový tep
- zvýšené hladiny bielych krviniek (leukocytov)
- dýchavičnosť alebo kašeľ
Účinky na nervový systém:
- kŕče, zvýšený tlak v hlave
Ďalšie účinky
- pretrvávajúce čkanie, pocit nevoľnosti
Abstinenčné príznaky
"Abstinenčné príznaky" sa môžu objaviť, pozri časť 3 pre ďalšie informácie.